Številka: 024-4/2023/MKRR/

Datum: 04. 09. 2023

**Zapis posveta z območnimi razvojnimi organizacijami glede učinkovitosti delovanja in sodelovanja razvojnih akterjev na regionalni ravni**

Posveta so se udeležili:

predstavniki MKRR:

* Dr. Aleksander Jevšek, minister
* Andreja Katič, državna sekretarka
* Metka Šošterič, vodja sektorja za načrtovanje regionalnega razvoja
* dr. Robert Drobnič, namestnik generalnega sekretarja
* mag. Vlasta Stojak, sekretarka
* Gabrijela Jerič Jevšenak, sekretarka
* Jernej Prevc, podsekretar

predstavniki naslednjih institucij[[1]](#footnote-1):

1. PORA, RAZVOJNA AGENCIJA GORNJA RADGONA
2. ZAVOD ZA TURIZEM IN RAZVOJ LENDAVA
3. PRLEŠKA RAZVOJNA AGENCIJA
4. RA SINERGIJA D.O.O.
5. RAZVOJNI CENTER NOVO MESTO
6. REGIONALNA RAZVOJNA AGENCIJA ZASAVJE
7. SIMBIO
8. RAZVOJNO RAZISKOVALNI CENTER RRC ORMOŽ
9. REGIONALNA RAZVOJNA AGENCIJA ZA PODRAVJE – MARIBOR
10. RAZVOJNA AGENCIJA SAVINJA
11. RAZVOJNA AGENCIJA SAŠA
12. RAZVOJNA AGENCIJA SOTLA
13. RAZVOJNA AGENCIJA KOZJANSKO
14. REGIJSKA RAZVOJNA AGENCIJA ROD AJDOVŠČINA
15. ZNANSTVENO-RAZISKOVALNO SREDIŠČE BISTRA PTUJ
16. IDRIJSKO-CERKLJANSKA RAZVOJNA AGENCIJA D.O.O. IDRIJA
17. LAS OVTAR SLOVENSKIH GORIC
18. PRLEŠKA RAZVOJNA AGENCIJA
19. RAZVOJNA AGENCIJA SAVINJSKO-ŠALEŠKE REGIJE, D.O.O.
20. POSOŠKI RAZVOJNI CENTER
21. RRA SEVERNE PRIMORSKE
22. RRA LUR
23. RAZVOJNI CENTER MURSKA SOBOTA

Prisotne je uvodoma pozdravil minister dr. Aleksander Jevšek, ki je prisotnim seznanil z namenom sprememb Zakona o skladnem regionalnem razvoju (v nadaljevanju:ZSRR-2) ter jih pozval, da naj podajo predloge in pobude.

Glede na aktualne razmere je prisotne seznanil s stanjem in aktivnostmi glede posledic poplav. Sredstva iz EU projektov, ki ne bodo realizirana bodo šla v sklad za prenovo (to so integralna sredstva iz OC). Izvajajo se popisi škode in pripravlja vloga za solidarnostni sklad. V okviru Program EKP 2021-2027 bo vsekakor deležen reprogramiranja, vendar ni bojazni glede obsega sredstev namenjenih za dogovore za razvoj regij. Okoli 800 mio. bo namenjenih protipoplavnim ukrepom na cilju boja prosti podnebnim spremembam.

Prisotne poziva, da se naj vključijo v razpravo sprememb ZSRR-2, v katero bomo vključili vse deležnike, tudi gospodarstvo.

Bo pa prvotno predvidena časovnica, zaradi aktivnosti povezanih z ukrepi za odpravo posledic poplav in priprave vloge za solidarnostni sklad nekoliko podaljšana. Ne glede na to, aktivnosti za pripravo sprememb ZSRR-2 gredo naprej.

S strani predstavnikov MKRR so bili prisotni seznanjeni z dosedanjimi aktivnostmi, vezanimi na pripravo sprememb ZSRR-2, da je bilo izvedenih že nekaj neformalnih sestankov, prejeli pa smo tudi že nekaj pisnih pobud in predlogov, s katerimi so bili prisotni seznanjeni na kratko.

Razvojne organizacije so predstavile videnja v svojih regijah, predstavile primere dobrih praks in predlogov.

Povzetek predlogov regij, v katerih so organizirane območne razvojne agencije:

Regije naj imajo možnost, da se same odločijo glede organiziranosti regionalnih institucij, naj se jih pri tem ne omejuje in pusti, da delujejo na način, ki se je izkazal za dobrega. Tako da se lahko zastopajo interesi okolij, ki so znotraj regije specifična. Lahko gre za teritorialno in vsebinsko delitev dela.

* Poleg formalne organiziranosti je pomembna tudi vsebina. Posamezna agencija mora imeti dovolj kadra in znanja, zato lahko vsebinska organiziranost izhaja iz specializacije posameznega okolja. Možnost mrež naj ostane tudi z vidika multidisciplinarnosti.
* Tudi občine, kot v Savinjski regiji, kjer jih je 31, se ne strinjajo s centralizacijo.
* Nekatere agencije (RRA in ORA) delajo vse vsebine, v nekaterih regijah so se odločili za specializacijo, tako da posamezna agencija, ki je specializirana za določeno vsebino, pomaga pri projektih na območju celotne regije,
* Možnost, da se nosilna agencija spreminja.
* V evidenco se naj vpišejo pogodbene institucije.
* Agencije morajo imeti dovolj usposobljenega kadra za izvajanje nalog.
* Regionalne agencije prejmejo sredstva za financiranje s strani države in občine. Delijo se po deležih. Glede financiranja s strani občin, pa je odvisno od posamezne občine in sklenjenih pogodb. Sredstva vsekakor ne zadostujejo že za opravljanje splošnih nalog, zato jih pridobivajo preko drugih projektov, da lahko ohranjajo delovna mesta.
* Gospodarstvo in nevladne organizacije, ki se želijo vključiti , se lahko zgolj, če bodo opredeljene obveznosti, pravice in prispevek. Nosilke regionalnega razvoja morajo vsekakor ostati regionalne razvojne agencije.

S strani razvojne regije jugovzhodna – Slovenija, Mateja Jazbec, je bila izpostavljena doba praksa, o delovanju ene razvojne agencije in sicer Razvojnega Centra novo mesto, ki je ustanovljena s strani vseh občin in ima 40 zaposlenih. Pripravljajo RRP , pokrivajo razvoj turizma, podjetništvo (SPOT global, inkubatorje). Ne glede na to, pa je organiziranost stvar regije

Zaključki:

* Neobstoj pokrajin povzroča težave za razvoj regij. V razpravah in spremembi zakona se ne bomo lotevali vsebin o pokrajinah.
* Regija naj ima možnost, da se sama odloči glede organizacije razvojnih agencij
* Razmisli se naj o dodatnih funkcijah regije. Osredotočenost v spremembah zakona bo v izboljšanje regionalnega razvoja.
* Regionalne agencije posredujejo pisne predlog in pobude.

Že prejeta gradiva, ter gradiva, ki bodo nastajala se objavijo na spletni strani MKRR

Zapisala:

Metka Šošterič

1. Poimenska lista prisotnosti v prilogi. [↑](#footnote-ref-1)